สวัสดีครับ อยากสอบถามเรื่องค่า ฮีโมโกลบิล ถ้าในเพศชาย อายุ ประมาน 23 ปี ต่ำกว่า 10 จะมรอาการแบบไหนบ้างครับ และถ้าว่า มากกว่า 10 จะมีอาการต่างกันเยอะไหมครับ
สวัสดีค่ะ ค่าฮีโมโกลบิน (Hemoglobin/Hgb) ที่ปกติในผู้ใหญ่เพศชายจะอยู่ที่ 13-17.7 g/dl ซึ่งหากตรวจได้ค่าต่ำกว่า 10 ก็จถือว่าต่ำกว่าปกติ มีภาวะโลหิตจางซึ่งเกิดได้จากหลายสาเหตุ เช่น1. การเสียเลือด เช่น จากอุบัติเหตุ เป็นริดสีดวงทวารและมีถ่ายอุจจาระเป็นเลือดเป็นบ่อยๆ มีพยาธิในลำไส้ เป็นต้น2. ขาดสารอาหารจากการทานไม่เพียงพอ เช่น ธาตุเหล็ก กรดโฟลิก วิตามินบี 12 โปรตีน3. เป็นโรคเรื้อรังต่างๆ เช่น ติดเชื้อ HIV วัณโรค โรคติดเชื้อเรื้อรังต่างๆ โรคไตเรื้อรัง โรคภูมิแพ้ตนเองชนิดต่างๆ โรคมะเร็งต่างๆ เป็นต้น4. โรคที่เม็ดเลือดแดงอายุสั้นกว่าปกติ เช่น โรคธาลัสซีเมีย พาหะธาลัสซีเมีย โรคพร่องเอนไซม์ G-6-PD ภาวะม้ามโต การแพ้ยาบางชนิด เป็นต้น5. โรคของไขกระดูก เช่น ไขกระดูกฝ่อ มะเร็งในไขกระดูก หรือการติดเชื้อในไขกระดูกสำหรับอาการของภาวะโลหิตจางนั้น ไม่ได้ขึ้นอยู่กับระดับของค่าฮีโมโกลบินเพียงอย่างเดียว แต่ขึ้นอยู่กับว่าเป็นมานานแค่ไหนด้วย หากมีภาวะโลหิตจางเกิดขึ้นแบบเฉียบพลัน เช่น จากการเสียเลือด เม็ดเลือดแดงแตก ก็ย่อมจะเกิดอาการได้มาก แม้ค่าฮีโมโกลบินจะไม่ได้น้อยกว่า 10 ก็ตาม ในทางกลับกัน หากภาวะโลหิตจางเป็นแบบเรื้อรังมานานแล้ว เช่น เป็นพาหะธาลัสซีเมีย ก็อาจมีอาการเพียงเล็กน้อย แม้ค่าฮีโมโกลบินจะต่ำกว่า 10 เป็นต้นสำหรับอาการของภาวะโลหิตจาง เช่น เปลือกตาซีด ผิวหนังซีด เหนื่อยง่าย อ่อนเพลีย หน้ามืด เวียนหัว เป็นต้นหากมีภาวะโลหิตจางจริง ก็ควรตรวจว่า เกิดจากสาเหตุใด และอยู่ในระดับใด การรักษาก็จะขึ้นอยู่กับสาเหตุและระดับของโลหิตจางค่ะ